2020. gada Giro d'Italia
2020. gada Giro d'Italia bija triju nedēļu garas šosejas riteņbraukšanas daudzdienu sacensības, kas no 3. līdz 25. oktobrim notika Itālijā. Tā bija 103. reize, kad notikušas Giro d'Italia sacensības un tās bija 16. sacensības 2020. gada UCI Pasaules tūres kalendārā. Sacensību kopvērtējumā uzvarēja Apvienotās Karalistes sportists Teo Geigens-Hārts (Ineos Grenadiers).